Evit ar poent e vevomp en ur bed gall ; da lavarout eo, kement a reomp zo lechiet er bed gall e-keñver micher, e-keñver buhez kevredigezhel ; atav e vezomp en un aergelch gall, e-lech ma ne gomzer nemet galleg. Setu ez eus un dislavar etre hor buhez hag ho personelezh wirion.    Ar stad-se ne chell ket padout hag an hini a  soñjfe e chell mirout mennozioù breizhek ha bezañ brogarour hep ober netra war dachenn an dispach brezhon, hennezh zo tonket buan da goll e vennozioù. Ret eo dar brogarour brezhon klask lakaat da glotañ e vennozioù hag e vuhez personel. Penaos e challer henn ober ? E gwir ne challer henn ober nemet dre hanterouriezh ar gevredigezh vrezhon nevez a zo o sevel.    Tachenn gentañ ar gevredigezh-se eo an tiegezh. An tiegezh zo un unvez kevredigezhel ; sevel a chell bugale e brezhoneg ha reiñ dezho un  deskadurezh e brezhoneg ; kement-se zo ul labour kevredigezhel. Bez ez eus evelkent ul labour kevredigezhel kalz ledanoch, hini ar gevredigezh dre vras, da lavarout eo hini ar Stad.    Evit ar poent nhon eus Stad ebet ; pezh a glaskomp ober dres eo sevel unan ; ne chellomp he diazezañ en un taol ha ne vo diazezet ar Stad Vrezhon da heul un taol-dispach evel ur « révolution de palais », pezh a soñj darn ; met tamm-ha-tamm o sevel da gentañ ar frammoù a zo ret, hag ar frammoù-se a rank bezañ  brezhonek. Setu perak ez eo dre an Emsav hepken e chell an den ren ur vuhez kevredigezhel vrezhonek.    Ur vuhez kevredigezhel vrezhon a challer ren ivez dre vezañ skrivagner. Gant un den e-unan e vez kaset peurvuiañ al labour sevel oberennoù a lennegezh, nemet e ranker merkañ : daoust maz eo al labour-se ul labour hiniennel, e tenn e dalvoudegezh dar gevredigezh evelkent. Tennañ a ra forzh penaos da stummañ ur gevredigezh nevez.    Hogen neo ket hepken en doare-se e chell an emsaver  ren e vuhez e brezhoneg, met dre gemer perzh e labour an Emsav, anez, penaos kemer an anv a emsaver ? ha neo ket forzh petore emsav ; an Emsav urzhiet, an hini a gemero tamm-ha-tamm doare ar Stad.    Labour an emsaver eo kemer perzh e savidigezh ar frammoù labour, e stummidigezh an emsaverion nevez, en aozidigezh frammoù ar Stad o-unan. Savet eo frammoù ar Stad deiz goude deiz gant ar re a gemer perzh en Emsav, en Emsav brezhonek a zo an Emsav nemetañ.